b'\n_START_ARTICLE_\nStore S\xc3\xb8vang\n_START_PARAGRAPH_\nStore S\xc3\xb8vang er en statelig patriciervilla i det nordlige K\xc3\xb8ge opf\xc3\xb8rt i 1874 af grosserer Israel B. Melchior og hustruen Johanne ved K\xc3\xb8ge Papirfabrik , som Israel B. Melchior havde overtaget tidligere samme \xc3\xa5r. Fabrikken br\xc3\xa6ndte dog \xc3\xa5ret efter i 1875 og blev aldrig genopf\xc3\xb8rt og indtil 2008 l\xc3\xa5 gummifabrikken Codan Gummi p\xc3\xa5 fabriksomr\xc3\xa5det. Familien Melchior boede i villaen, som i dag huser Delfi Technologies A/S. _NEWLINE_Villaen er tegnet af arkitekt Valdemar Ingemann.'